Hiller OH-23 Raven

**Hiller OH-23 Raven** (англ.: *Raven — Крумкач* ) (**Hiller UH-12** — па класіфікацыі United Helicopters) — амерыканскі лёгкі шматмэтавы верталёт, распрацаваны на аснове вопытнай мадэлі Hiller 360 карпарацыі Hiller Helicopter Inc.

## Гісторыя 
У 1947 годзе кампанія United Helicopters распрацавала прататып верталёта Model 360X, годам пазней, 14 кастрычніка 1948 года, сертыфікаваны амерыканскай службай упраўлення грамадзянскай авіяцыі (*Civil Aeronautics Administration*, **CAA**). *Model 360* выпускалася пад фірмовым пазначэннем UH-12. У 1949 годзе UH-12 стаў першым верталётам, які здзейсніў транскантынентальны пералёт Каліфорнія—Нью-Ёрк. Наступная мадыфікацыя, з палепшанымі рухавіком і лопасцямі шрубы, UH-12A пастаўляліся ўзброеным сілам ЗША і Францыі, а таксама грамадзянскіх камерцыйным аператарам некалькіх краін.

## Апісанне 
Машына з двухлопасным апорным вінтом (пасля заменены чатырохлапасным) і двухлопасным хваставым вінтом на паднятай уверх хваставой бэльцы была простая ў вырабе, забяспечвала размяшчэнне экіпажа з двух чалавек (пілота і назіральніка) і магчымасць усталёўкі стралковага ўзбраення (кулямёту M60 у кабіне, 2-4 кулямёты M60C на бакавой падвесцы), у сувязі з чым быў прыняты на ўзбраенне узброеных сіл ЗША, Канады, Вялікабрытаніі. Розныя мадыфікацыі верталёта OH-23 Raven экспартаваліся ў Аргенціну, Балівію, Калумбію, Чылі, Кубу, Дамініканскую Рэспубліку, Гватэмалу, Гаяне, Мексіку, Галандыю і іншыя краіны.

## Баявое прымяненне 
Актыўна выкарыстоўваўся ў вайне ў В’етнаме. Паводле апошніх звестак у вайне было страчана 97 верталётаў OH-23G.

Выкарыстоўваўся Пакістанам падчас трэцяй інда-пакістанскай вайны. 16 снежня на захопленым аэрадроме ў Даке трафеямі індыйцаў стаў адзін пакістанскі верталёт Hiller UH12E4.

## Мадыфікацыі
* UH-12A — OH-23А для арміі ЗША, HTE-1 для ВМС ЗША
* UH-12B — OH-23B для арміі ЗША, HTE-2 для ВМС ЗША, Hiller HT.Mk 2 для ВМС Вялікабрытаніі
* UH-12C — OH-23C для арміі ЗША
* UH-12D — OH-23D для арміі ЗША
* UH-12E — OH-23G для арміі ЗША, СН-112 Nomad для арміі Канады —  варыянт UH-12D на тры месцы са спараным кіраваннем
* UH-12E4 — UH-23F для арміі ЗША — чатырохмясцовы верталёт з падоўжаным фюзеляжам

Кампаніяй Hiller (у цяперашні час — Rogerson Hiller) у 1991 годзе аднаўлены выпуск мадыфікацыі UH-12E з поршневым рухавіком пад пазначэннем «Hauler» і распрацавана вучэбна-трэніровачная мадыфікацыя UH-12ET з газатурбінным рухавіком Allison 250.

## Тэхнічныя даныя (OH-23D Raven) 
* Рухавік: 6-цыліндравы поршневы рухавік Lycoming VO-540-A1B
* Магутнасць рухавіка: 187 кВт (250 к. с.)
* Дыяметр нясучага вінта: 10,82 м
* Даўжыня фюзеляжа: 8,53 м
* Вышыня з вінтом: 2,97 м
* Маса пустога: 824 кг
* Узлётная маса: 1225 кг
* Максімальная хуткасць: 153 км/г
* Крэйсерская хуткасць: 132 км/г
* Дынамічны столь: 4025 м
* Далёкасць палету: 330 км

## Аператары 
; 
* Сухапутныя войскі Аргенціны
* Паліцыя правінцыі Буэнас-Айрэс 
;  Біяфра
; 
; 
* Авіялінія Bristow Helicopters
; 
* Ваенна-паветраныя сілы Гватэмалы 
; 
* Сухапутныя войскі Германіі
; 
* Ваенна-паветраныя сілы Дамініканскай Рэспублікі 
; 
; 
 , Ерусалім 1952.]]
* Ваенна-паветраныя сілы Ізраіля 
; 
* Ваенна-паветраныя сілы Калумбіі
; 
* Каралеўскія ваенна-паветраныя сілы Нідэрландаў
; 
* Узброеныя сілы Парагвая 
; 
*Ваенна-паветраныя сілы Перу 
; Рэспубліка Карэя
* Узброеныя сілы Рэспублікі Карэя 
; 
; 
* Columbia Helicopters
* Армія ЗША
* Ваенна-марскія сілы ЗША
; 
* Ваенна-паветраныя сілы Уругвая
; 
* Ваенна-паветраныя сілы Францыі
* Вайсковая авіяцыя Францыі
; 
* Ваенна-паветраныя сілы Чылі
; 
* Узброеныя сілы Шры-Ланкі
; 
; 

## Зноскі 
## Спасылкі 
* Вертолёт Hiller 360 / UH-12 / OH-23 на Aviastar.org
* Hiller Model 360, UH-12 и OH-23 Raven на cofe.ru
* [Фотографии вертолётов OH-23 на AIRLINES.NET](http://www.airliners.net/search/photo.search?aircraft_genericsearch=Hiller%20360%20(UH-12%2FOH-23%20Raven)&distinct_entry=true)
Катэгорыя:Верталёты ЗША
Катэгорыя:Авіяцыя В’етнамскай вайны